
АНАЛИЗ НА ИЗВЪРШЕНО  ПРОУЧВАНЕ НА ТЕМА:
„ Изследване степен на публичност и информираностпо прилагане на страегията на територията на МИГ" 
Относно: Изпълнение на Договор за външна услуга «Извършване на проучване за нуждите на МИГ-Карнобат с 3 обособени позиции: Обособена позиция №1: проучване на тема: "Изследване степен на публичност и информираностпо прилагане на страегията на територията на МИГ". Обособена позиция №2: проучване на тема: „Изследване на нагласа и намерениясред гражданите на територията на МИГ за кандидатстване по първа/втора покана». Обособена позиция №3: проучване на тема: „Проучване относно прилагане стратегията на МИГ 2012-2013 г.по основни сектори».
Относно: Изпълнение на Стратегия за местно развитие на МИГ»Карнобат» с  № 41-04-24/07.11.2011г.
Относно: Изпълнение на  мярка "Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие" от Програмата за развитие на селските райони за периода 2007 - 2013 г.

Относно: Изпълнение на бюджет по Мярка 431-1 за 2012г. на МИГ”Карнобат”

1.Въведение:

Този  анализ е съставен в отговор на задание за провеждане на проучване  по Договор за външна услуга с предмет” 

-проучване сред целевите групи и заинтересованите страни относно прилагане на Стратегия за местно развитие на МИГ-Карнобат за целите на - Обособена позиция №1: „Изследване степен на публичност и информираност по прилагане на стратегията на територията на „МИГ – Карнобат”.

-проучване сред целевите групи и заинтересованите страни относно нагласите и намеренията сред гражданите на територията на МИГ-Карнобат за целите на - Обособена позиция №2: „Изследване на нагласа и намерения сред гражданите на територията на МИГ за кандидатстване по първа покана”.

-проучване сред целевите групи и заинтересованите страни относно прилагане на Стратегия за местно развитие за 2012г. по основни сектори за целите на - Обособена позиция №3: „Проучване относно прилагане стратегията на МИГ 2012  г. по основни сектори”.
Анализът има за цел да предостави информация относно: степен на публичност и информираност по прилагане на стратегията на територията на „МИГ – Карнобат
2.Цели и задачи на проучването:

· Да се проучи, обобщи и анализира информацията каква е степентта на  публичност и информираностпо прилагане на страегията на територията на МИГ.
· Да се формират мнения и обосновани заключения за цялостното прилагане на СМР за 2012-2013г. на територията на МИГ-Карнобат.
3.Обща информация за Стратегията за местно развитие:
· Мярка 41"Прилагане на стратегиите за местно развитие"си има  следните цели:
-осигуряване на основа за средносрочно и дългосрочно устойчиво развитие в селските райони чрез прилагането на подхода "отдолу - нагоре" и насърчаване "ученето чрез правене" в местните общности, повишавайки техния капацитет за планиране;

- създаване на възможности за дългосрочна заетост и повишаване на доходите в селските райони чрез разнообразяване на икономическите дейности, подобряване на конкурентоспособността на местните продукти, опазване на природните ресурси и околната среда в селските райони и развитие на по-качествени услуги в съответствие с нуждите и очакванията на местното население;

- стимулиране на интегрирани и устойчиви практики.

· Мярка 431-1 "Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие"има следните цели:

- насърчаване развитието на МИГ като силна и ефикасно действаща структура;

- осигуряване на ресурси - човешки, технически и финансови, за цялостно обезпечаване на дейностите на МИГ и за прилагане на техните стратегии за местно развитие;

- повишаване на информираността и уменията на местните жители относно подхода Лидер и насърчаване на активното им участие в процеса на прилагане на стратегии за местно развитие.
· Стратегическа цел на Стратегията за местно развитие: 
Повишаване качеството на живот за територията на община Карнобат посредством използване на подхода ЛИДЕР за подпомагане развитието на конкурентноспособни земеделие и икономика,  разнообразяване на възможностите за заетост, подобряване на техническата и социална инфраструктура, съхраняване и развитие на културно-историческия и природен потенциал и укрепване на капацитета на местната общност за управление развитието на територията.


· Стратегията има за цел да подпомогне развитието на територията чрез  повишаване доходите  на населението, създаване на по-добра жизнена среда, на нови възможности за заетост и мотивация на хората за укрепване на културните традиции на местната общност.
· Кратко описание на територията на МИГ-Карнобат:
Обхватът на действие на „МИГ Карнобат” съвпада с границите на община Карнобат и включва цялата й територия. Община Карнобат се намира в югоизточната част на Република България и е част от Бургаска област. Общата територия на общината е 806,147 кв. км, което представлява 10,4 % от територията на област Бургас. Тя включва 31 населени места – административен център град Карнобат и 30 села. Населението на територията на МИГ-Карнобат наброява 25 187 жители към 31.12.2011г. (НСИ).

По своето географско местоположение община Карнобат заема важно място в транспортно-комуникационната система на страната.
СНЦ”МИГ-Карнобат” е сдружение с нестопанска цел, с основен предмет на дейност-прилагането на стратегия за местно развитие, която стимулира устойчивото социално-икономическо развитие и подобряване качеството на живот в територията, като съдейства за ефективно прилагане на подхода ЛИДЕР чрез изпълнение на стратегията за местно развитие и прилагане на ПРСР.
В периода 2009 г. – 2012 г. сдружението е положило усилия и е реализирало поредица от действия за мобилизиране на местната общност и гражданска активност. Под формата на информационни срещи, кампании, форуми и обучения са идентифицирани местните лидери, секторни представители и заинтересовани страни, сформирано е публично-частното партньорство и е подготвена територията да реализира своята Стратегия за местно развитие.
Гражданският потенциал на територията на община Карнобат е поддържан през последните три години с усилията на екипа на МИГ, УС на МИГ и ключовите местни лидери, заинтересовани от устойчивото развитие на селския регион. 
4.Период на проучването/изследванетои брой анкетни карти от обратна връзка за 3-те обособени позиции: 
· 27.11.-17.12.2012г.
· 198 попълнени анкетни карти 
· С най-голям интензитет на отговори и обратна връзка са анкетните карти: Б-2, Б-3, С-1 и С-2.
5.Целеви групи на проучването:
· Целеви групи на проучването са: населението на община Карнобат и представители на местната по основни сектори- бизнес, местна власт, НПО, граждани, институции, фермери, земеделски производители, уязвими групи.
6.Конкретен подход:
Екипът на ”Балканика”ЕООД подготви анкетни карти/листове и стартира събиране и анализиране на налични емпирични данни и информация от достоверни източници за територията на МИГ.

Проучването има за задача да даде  информация за степента на информираност в населените места на територията на МИГ-Карнобат и по сектори относно информация и достъпност на тази информация, свързана със Стратегията за местно развитие.

Резултатите ще дадат възможност МИГ-Карнобат да прецени бъдещите си мерки и действия за публичност и информираност, рисковете и постигнатите през 2012г. резултати, както и общата картина на осведоменост и идентифициране на евентуалните информационни нужди на бенефициентите.

За изпълнение на техническото задание за проучване бяха разработени 3 типови анкетни карти. Анкетните карти включваха въпроси, свързани със :
-налична информация кога е  финансирана Стратегията за местно развитие на МИГ и на каква стойност е; колко мерки за финансиране на проекти има Стратегията на МИГ-Карнобат; какви са  приоритетите на Стратегията за местно развитие на МИГ-Карнобат; дали анкетираните имат нужда от допълнителна  информация за МИГ и Стратегията за местно развитие:дали е известен периода за прием на документи и покани за финансиране; посещават ли заинтересованите страни офиса на МИГ и дали анкетираните имат навика да търсят информация за МИГ в публичното пространство; на анкетираните е дадена възможност и да  препоръчат от каква точно информация имат нужда; желание за участие в информационни събития на МИГ – Карнобат; начин за осведомяване за дейността на МИГ - Карнобат.

Важна информация в анкетирането трябваше да донесат и въпроси, свързани с това: 
-какъв документ е Стратегията за местно развитие; какъв е финансовият размер на проектите, които ще бъдат одобрявани от МИГ; кой финансира Стратегията за местно развитие на МИГ; до колко е важна ли е публичността и информираността за прилагане на Стратегията за Вас в 21 век; дали жителите на територията на МИГ вярват в успеха на Стратегията за местно развитие и МИГ длъжна ли е да информира местната общност за дейността си? Анкетираните бяха запитани до какво води добрата информираност? 
Достъпна ли е и достига ли до всички информацията на МИГ-Карнобат за Стратегията за местно развитие?

Част от въпросите в анкетните листове бяха свързани с: информацията какви са мерките от СМР, колко покани за финансиране ще има, какъв е бюджета по мерките и бюджета на СМР; кои са допустимите бенефициенти; има ли и какви са ползите от реализиране на СМР; какви са ползите за територията на МИГ от реализиране на СМР и сроковете за изпълнение.
За изпълнение целите на проучването бяха отпечатани и разпространени общо 50 анкетни карти.

Местата на разпространение бяха подбрани с оглед информацията и анкетите да стигнат до по-широк кръг представители на общността.
Анкети бяха разпратени до кметствата в населените места, местните читалища; Общината, анкети за граждани бяха оставени за попълване в Центъра за предоставяне на административни услуги на Община Карнобат, в офиса на МИГ, анкети бяха разпространени сред членове на МИГ и секторни представители в МИГ, както и по ел.поща.

Бяха направени и телефонни интервюта.

7.Получена обратна връзка:
-36 броя анкетни карти от различните типове бланки, разпространени на територията на МИГ.

Количественият индикатор по задание за проучването е получаване на обратна връзка от мин. 30 броя анкети и е постигнат.
В проучването е постигната достоверност на база 40 броя получени анкетни карти от анкетирани лица.

Екипът на фирма „Балканика”ЕООД  изпита трудности при събиране на обратната връзка и контакта с анкетираните, които първоначално проявяваха незаинтересованост и нежелание да бъдат анкетирани, да попълват своие данни в анкетните листове, да отговарят на специфични въпроси, да ангажират част от времето си за да работят по анкетите.Тази тенденция е валидна и за трите обособени позиции на проучванията за нуждите на МИГ.

По време на проучването е забелязана и тенденция, свързана с неумението на анкетираните лица да говорят и попълват информация в анкетните листове, прикриване на незнанието и даването на уклончиви и неточни отговори.

8.Емпирична част на база обратна връзка:
· На въпроса дали анкетираните знаят кога е финансирана Стратегията за местно развитие на МИГ и на каква стойност е, 60% от анкетираните отговарят, че са запознати,40% посочват, че нямат информация.
· Анкетираните бяха запитали дали знаят колко мерки за финансиране на проекти има в Стратегията за местно развитие. Отговорите, които се получиха са средно задоволителни: 20% не знаят; 10% смятат, че СМР има 7 мерки за финансиране, а 20% посочват 8 мерки за финансиране.10% смятат, че СМР има само една единствена мярка за финансиране, а изчерпателния и верен отговор -10 мерки за финансиране е посочен единствено от 10% от анкетираните. Останалите 30% от запитаните посочват наличието на 6 до 2 мерки за финансиране в СМР на МИГ.

· Основен структуриращ информацията въпрос е зададен на анкетираните и е свързан с това, какви са приоритетите на СМР на МИГ-Карнобат. 40% от анкетираните незнаят и немогат да посочат нито един приоритет.20% смятат, че селското стопанство е важно за развитието на общината и 20% заявяват, че също и туризмът трябва да е приоритет за региона. 10% посочват осигуряването на работни места като ключов приоритет и 10% смятат, че дейности за ВЕИ би трябвало да бъдат приоритетни за СМР.
· В анкетата ключов е въпроса дали лицата имат нужда от допълнителна информация за Местната инициативна група и за Стратегията за местно развитие. 60% от проучените лица отговарят, че имат нужда от такава информация и 40% от тях не могат да преценят. С отговор „Не” не е отговорил никой от анкетираните.
· На въпроса: дали анкетираните знаят кога МИГ обявява своите покани за внасяне на проекти през 2012-2013г., 10% отговарят, че знаят кога ще има прием на проекти към СМР, 30% не знаят, 40% очакват да се информират, което е положителен отговор.20% не са отговорили на въпроса.
· Описание на секторното представителство на анкетираните: 30% от анкетираните са от публичния/обществен сектор, 50% от частния сектор (евентуално бизнес и селско стопанство), 20% са посочили, че са от друг сектор без да го идентифицират.

· За нашият екип интерес представляваше въпроса дали анкетираните посещават офиса на МИГ и дали търсят често информация за МИГ в публичното пространство. 10% от тях отговарят положително, 50% отговарят с „Не”, 40% не са отговорили, което предполага нежелание да се отговори.

· На въпроса в който трябва анкетираните да посочат теми, по които желаят повече информация и са свързани със СМР на МИГ няма нито един отговор.

· Анкетираните бяха помолени да изброят поне 3 актуални мерки от СМР. 20% от тях нямат нито един отговор; 20% посочват, че знаят за мярка 121, 30% изброяват публичните мерки-321, 322, 323 и 331, 7% изброяват всички 10 мерки от СМР, 13 % посочват мерки за земеделие, 10% посочват мярка 312.
· Анкетираните бяха запитани колко според тях покани за финансиране ще обяви МИГ до края на 2012г., 30% от тях не посочиха отговор, 20% смятат, че ще има 2 покани, 20% преценяват, че поканите ще бъдат от 3 до 5 на брой, 20% отговарят , че поканите на МИГ ще са 4 и 10% смятат, че МИГ ще обяви 1 покана.
· На въпроса дали анкетираните знаят какъв е бюджетът на Стратегията за местно развитие, 50% не са отговорили нищо, 30% са дали верен отговор, че бюджетът на СМР е приблизително 4 000 000 лева, 20% са дали грешен отговор, че бюджетът е 200 000 лева.

· С въпроса си дали анкетираните имат информация кой може да кандидатства с проект към СМР ние искахме да сме наясно дали лицата наистина познават СМР. 40% отговарят положително, но без конкретика, 30% не знаят кой може да внася проекти, 2% не могат да преценят, а 10% очакват да научат.

· На провокативния въпрос дали анкетираните знаят какви са ползите от реализацията на СМР за община Карнобат, 40% от лицата отговарят положително, 30% не знаят, 10% смятат, че ползи няма и 10% заявяват, че европейското финансиране е неразбираемо за тях.10% не са отговорили.
· За нас беше интересен въпроса, колко от анкетираните са членове на МИГ. Никой от проучените лица не отговори положително.

· На въпроса за какви публични изяви на МИГ са информирани анкетираните, 60% не посочват отговор, 30% знаят, че МИГ провежда най-често срещи и обучения, 10% са чували за кампаниите на МИГ.

· 90% от проучените лица не знаят какви са сроковете за реализация на СМР и едва 10% посочват грешния срок, който е 2013г., но е срок за приключване на финансирането по СМР, не за приключване изпълнението на самата СМР.

· Попитани отново от каква информация имат нужда, никой от анкетирането на заявява.

· 30% от анкетираните са мъже до 35 годишна възраст, 20% са жени до 35 годишна възраст, 10% са мъже между 35 и 55 години и 40% са жени между 35 и 54 години. Образованието което посочват анкетираните за себе си е 60% висше и 40% средно и средно специално образование.

· На въпроса дали анкетираните лица знаят за съществуването на МИГ, 45% отговарят положително и 55% отговарят, че не знаят.

· Основен въпрос в анкетата е откъде проучените лица се осведомяват за дейността на МИГ.

- листовки, дипляни
-10%
- афиши, билбордове-20%
- рекламни аксесоари -5%
- в специализирани издания-5%
- в местния печат
-    40%  




- в собствен Интернет сайт -20%
· Положителните отговори дали анкетираните биха желали да получават информация за дейността на МИГ по ел. поща са 80%, но това не е гаранция, че имат такава.

· Анкетираните са запитани дали биха участвали в организирани информационни събития на МИГ и 45% от тях отговарят положително, 5%нямат отговор, 50% не биха участвали.

· Анкетираните преценяват публичността на територията на МИГ: 20% като добра, 30% като средна, 30% като базова и 20% като лоша.
9.Анализна част на база получена обратна връзка:  

Като обработи получената информация от обратна връзка от страна на проучените лица, екипът на ”Балканика” ЕООД направи следните заключения по темата ”степен на публичност и информираност по прилагане на Стратегията на територията на МИГ":
Добра индикация е, че висок % от местното население, вкл. публичен и частен сектор са информирани и знаят за финансирането на Стратегията за местно развитие. Но основна част от проучените лица не могат да изброят мерките за финансиране на проекти, техния брой и приоритети.
Обезпокоителен е резултата, че висок % от анкетираните не знаят какви са приоритетите в Стратегията за местно развитие и не могат да посочат дори един от тях, а останалите отговарят с общи формулировки. Това е в противоречие с отговора на въпроса, че знаят за наличието и финансирането на Стратегията за местно развитие. Може би тяхното знание се свежда единствено до ограничена информираност от публичните (най-вече местни) медии, в които са прочели евентуално публикуваните прес-съобщения, които МИГ често експонира на страниците на местния вестник ”Карнобатски глас”. Но информираността е изцяло обща и няма данни за по-задълбочени знания относно параметрите на Стратегията за местно развитие, какъв е нейният бюджет, какъв е бюджета по мерките, какви са сроковете за финансиране, какви са темите на мерките и кои са допустимите кандидати.
В най-общ смисъл, това незнание не е задължително да бъде формирано от неосведоменост или нежелание за информираност. Но със сигурност това ограничава популярността на СМР и на МИГ на територията на община Карнобат и в бъдеще ще ограничи интереса на бъдещи бенефициенти и кандидати да внасят проекти.
Наличен е и факта, че проучените лица имат нужда и биха искали да получат допълнителна информация за СМР и МИГ, която да допълни незнанието им.
Прави впечатление неосведомеността на анкетираните лица относно това колко и какви покани за финансиране ще обяви МИГ през 2012 и 2013г., което показва, че те незнаят също че в момента на анкетирането МИГ вече е обявил своята Първа покана за прием на проекти. Все пак анкетираните са мотивирани и очакват да се информират по темата и това е индикатор за първоначална, макар и неустойчива заинтересованост към СМР и МИГ.
Въпрос, над който трябва да се работи е идентифицираният проблем, свързан с това, че анкетираните не посещават/нямат навика да посещават офиса на МИГ за информация, също така голям процент от тях(измежду които със сигурност има и потенциални бенефициенти) нямат навик да ползват публичното пространство за информиране относно дейностите на МИГ и възможностите, които предлага СМР.
Никой от проучените лица не е формулирал в свободен текст въпроси и информация, която желае да му бъде предоставена и е свързана с МИГ и СМР, което също е обезпокоителен факт. Това може да се дължи на нежеланието анкетираните да пишат и да мислят в тази посока, както и от липсата на навици и умения да участват в проучвания, да бъдат разпитвани по различни теми. Причина за липса на отговори по темата може да бъде и липсата на информация до момента и непознаване на СМР, вследствие на което анкетираните не могат да формулират мнения и въпроси по СМР.
Показателен е факта, че висок процент от анкетираните познават и могат да изброят всички допустими в СМР публични мерки за финансиране. Това е така, защото представителите на публичния сектор по принцип винаги са сред по-активните, по-заинтересованите и по-осведомените лица на територията на МИГ. Те са и сред основните бенефициенти за територията.

Като цяло, анкетираните не знаят какви са ползите от реализиране на СМР на територията на МИГ, знаещите не посочват конкретика, въпреки това са положително настроени и малък % от тях предполагат, че ползи няма да има и европейското финансиране е неразбираемо за тях самите. Това води до демотивация и неувереност от ползите на СМР и неяснота какви са те за местната общност, непознаване на съдържанието(в най-общ смисъл) на СМР и непознаване на възможностите, които СМР осигурява за цялостно развитие (във всички сектори) на територията на МИГ. 
Може би незнанието и непознаването на материята-СМР и дейностите на МИГ е провокирано като резултат от факта, че нито едно от анкетираните лица не е  посочило, че е сред членовете и активните участници в МИГ.

Въпреки общо формулираните отговори, прави впечатление, че голям процент от анкетираните са млади хора и хора на средна възраст с добро образоване.
След проучването стана ясен факта (който беше сред прогнозите), че голям процент от местното население се информира характерно за малките населени места чрез местната преса: вестник, кабелна телевизия, местно радио. Това е валидно особено за селата. Същите анкетирани лица ползват за информация листовки и дипляни, които МИГ разработва и разпространява, афишите на МИГ които се популяризират в общината по време на информационни кампании, малък е процента на тези, които се осведомяват и запознават с МИГ чрез рекламни аксесоари. Интернет-сайта на МИГ също е популярен, но не е често място за получаване на информация, не и колкото са публикациите във вестник ”Карнобатски глас”, който има голям тираж, разпространяван се във всички 31 на брой населени места на община Карнобат, безплатен е и достъпен на цялата територия.
Обнадеждаващ индикатор е, че почти всички анкетирани имат желание да получават информация за СМР и дейностите на МИГ по ел.поща, което означава, че МИГ трябва да идентифицира своите потенциални бенефициенти, да направи база-данни с техните ел.адреси, да започне публикуването и разпространяването и на електронен бюлетин по ел.поща, за да достига той до всички, които предпочитат да се осведомяват по този съвременен начин. Също така осведомяването по ел.поща е средство на деловите и ангажирани хора да не губят време, да получат и съхранят изпратената информация удобно и лесно. 

Тази комуникация на МИГ е печеливша за всички които ползват интернет, работят с информация и това е средство да бъдат привлечении, да бъдат провокирани, да бъдат спечелени за каузата-МИГ. Изпращането на е-мейли и съобщения от МИГ към активни интернет-потребители е шанс да привлекат на своя страна информирани и заинтересовани лица, чиято активност може да се поддържа по лесен и достъпен начин.
Малка част от анкетираните смятат, че информираността на територита на МИГ е добра и достатъчна, по-голяма част смятат, че е базова или лоша. МИГ трябва да положи усилия да разработи по-успешен комуникационен план през 2013г. В който да предвиди повече информационни събития, които да покриват цялата территория и да бъдат разнообразни.

        Степен на информираност за СМР и МИГ
        Степен на търсене на информация 
        Степен на знания относно мерки в СМР
        Степен на осведоменост за мерки, бюджет на СМР

        Степен на осведоменост за дейности на МИГ

        Степен на осведоменост за брой покани и допустими бенефициенти

        Желание за получаване на информация за СМР и МИГ
Извадка относно това откъде се информират представителите на местната общност за СМР и дейностите на МИГ:


България е от европейските страни с гарантирано право на достъп до информация.
Нашето изследване показа, че общото ниво на запознатост на гражданите по темите, свързани със Стратегията за местно развитие и работата на Местната инициативна група е от задоволително към добро.

Но цитираната запознатост е по-скоро обща и недостатъчна, за да покрие достъпа до информация и информираността на територията на МИГ. 

В местното население трябва да се създаде навик да търси и да работи със специфичната информация, каквато представлява дейността на МИГ.
Материята е доста сложна и това произтича от спецификата на Програма за развитие на селските райони, нормативните актове и разпоредби, спецификата на Лидер като подход и съдържанието на Стратегията за местно развитие.

При информационни дейности на МИГ с местното население трябва да се вземе в предвид спецификата на ЛИДЕР, защото Лидер насърчава селските райони да търсят нови начини да станат или останат конкурентноспособни,  да използват максимално своите ресурси и да преодолеят предизвикателствата, пред които са изправени като застаряващо население, ниско качество на предоставяне на услуги или липса на възможности за трудова заетост. 

По този начин  „Лидер”  допринася за подобряване на качеството на живот в селските райони за семействата на фермерите и по-широкото население в селските райони.  

За успешното изпълнение на Стратегията за местно развитие,  МИГ – Карнобат вече се ангажира да информира местните общности за хода и изпълнението на дейностите, да популяризира възможностите за финансиране по ПРСР, както и да насърчава потенциалните кандидати да се възползват от предоставеното подпомагане, да популяризира приноса на Общността за развитието на селските райони пред обществеността и да осигури прозрачност относно отпусканото подпомагане по ЕЗФРСР.
МИГ-Карнобат е длъжен да спазва Разпоредбите за осигуряване на публичност на програмата (член 76 от Регламент (ЕО) № 1698/2005), да предвиди за 2013 година нов Комуникационен план в който да акцентира върху  дейности за информиране на потенциалните бенефициенти, професионални организации, икономическите, социалните и екологични партньори, организации за насърчаване равнопоставеността между мъжете и жените и неправителствени организации, за възможностите, които предлага СМР и правилата, които дават достъп до средствата по СМР.
Техническите изисквания към информацията във връзка с оповестяване на подпомагането на дейността от Европейския земеделски фонд за развитие на селските райони се определят съгласно Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета и те трябва да присъстват във всички информационни дейности на МИГ.

МИГ-Карнобат до края на 2015 г. ще  спазва изискванията за публичност на дейността и източниците на финансирането, заложени в наредбата за съответната дейност/мярка от ПРСР. Когато дейността съответства на дейност/мярка по Регламент (ЕО) № 1698/2005 г. на Съвета или на друга дейност/мярка, то се спазват изискванията на Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета,  Договор  №РД-50-140/13.12.2011г., на чл.52 от наредба 23/18.12.2009г. на МЗХ, на Регламент (ЕО) № 1974/2006 и на Регламент (ЕО) № 1698/2005 .

Всички дейности на МИГ, засягащи изпълнението на Стратегията за местно развитие, ще бъде представени на медиите, гражданите, местните структури и институции, както и на всички  заинтересовани страни. За тази цел ще бъдат използвани различни подходи и комуникационни канали, подходящи за предаване на информацията  към основните целеви групи. 
Всички бъдещи информационни дейности на МИГ трябва да имат за  цел  да се активизира местното население за активно и информирано участие в изпълнение на Стратегията за местно развитие.
МИГ през 2013г. трябва да положи максимални усилия и да създаде добри условия за да информира потенциалните кандидати от територията на община Карнобат за възможностите за финансиране на проекти чрез Стратегията за местно развитие и подхода Лидер и да ги насърчи да се възползват от предоставеното подпомагане;

Да предостави полезна информация по най-достъпен за местната общност начин относно дейностите на Местна инициативна група по изпълнението на Стратегията за местно развитие-процедури, покани, мониторинг.
Да популяризира приноса на Общността за развитието на селските райони пред потенциалните кандидати и обществеността и да осигури прозрачност относно отпусканото подпомагане по ЕЗФРСР;

Потенциални бенефициенти от всички сектори на територията на МИГ, имащи намерение да участват в поканите за финансиране на проекти към Стратегията (съгласно регламентираните условия за допустимост за кандидатстване по мерки: 111, 121, 123, 311, 312, 313, 321, 322, 323 и 331 от Стратегията за местно развитие. Информацията ще бъде насочена към повишаване осведомеността на МИГ-територията, за поставените цели и очакваните резултати във времето. 

Информираността, публичността и осведомеността трябва да осигурят на територията на МИГ-Карнобат: 

· Прозрачност – всички дейности ще бъдат широко популяризирани с оглед осигуряване на пълна прозрачност за широката общественост, за идентифицираните целеви групи и всички заинтересовани страни от изпълнението на Стратегията.
· Комуникация, съобразена със специфичните нужди – разпространение на информация  на достъпен за потенциалните кандидати език.
Добре реализираните дейности за информираност ще доведат до:
· Повишена осведоменост за мерките и дейностите, финансирани в Стратегията аз местно развитие, начина на кандидатстване, разработване на проекти, изпълнение и отчитане.

· Изясняване на механизма за отпускане на финансово подпомагане чрез Ос 4 – Лидер, условията за допустимост, целите и приоритетите на всяка мярка в Стратегията за местно развитие.

· Повишена осведоменост за ролята на ЕС, по-специално на ЕЗФРСР и техният принос за развитието селските райони в България;

· По-добро разбиране на процедурите за кандидатстване за финансиране в СМР;

· По-добро качество на предадените проектни предложения към МИГ.

· Прозрачност и мониторинг на изпълнението на Стратегията за местно развитие.

Отправяме следните предложения за ефикасни дейности, които да подобрят информираността и осведомеността на територията на МИГ:
· Поддържане и актуализиране на  интернет – страница на МИГ - Карнобат.

· Създаване и поддръжане на актуални новини и електронни издания, разпространявани в мрежата от участници в МИГ -Карнобат.

· Публикация на покани и печатни материали в местни и регионални медии.

· Отпечатване на брошури, месечен информационен бюлетин и формуляри за кандидатстване, които да достигнат до всички бенефициенти на МИГ територията.

· Подготовка и излъчване на радио и ТВ-предавания  за  МИГ и СМР - периодично.

· Подготовка и разпространение на информационен клип.

· Организиране и провеждане на мобилни информационни кампании-срещи във всички 31 населени места-текущо.

· Организиране и провеждане на информационна кампании и за уязвимите групи на територията на МИГ и възможностите за тяхното участие в СМР с конкретни проекти.

· Организиране и провеждане на Дни на отворените врати за потенциални бенефициенти.

· Провеждане на информационни срещи „От врата до врата” с цел улесняване на бенефициенти и заинтересовани страни

· Препредаване на информация за СМР чрез местните лидери, които да осведомяват определен сегмент от местната общност върху който имат влияние.
	Специфични цели на информираността
	Очаквани резултати от осведомеността

	Да се повиши осведомеността на широката общественост и съдействие за по-голямо разбиране на обхвата, целите и резултатите на ПРСР , Лидер и СМР на МИГ

	Повишена осведоменост за ПРСР, Лидер и СМР на МИГ и за дейностите, които се финансират по нея – тяхното успешно изпълнение и приносът им за подобряване на качеството на живот на територията на МИГ;

Повишена увереност във финансовите инструменти на ЕС, част от които е Лидер и СМР.

	Осигуряване на запознатост на потенциалните кандидати за възможностите за получаване на финансиране от СМР на МИГ, с цел да бъдат поощрени при подготовката на проектни предложения.
	По-добро разбиране на процедурите за кандидатстване за финансиране по СМР на МИГ;

Увеличен брой проектни предложения за финансиране по СМР на МИГ с по-добро качество. 

	Запознаване на кандидатите с техните отговорности при изпълнението на дейности по СМР на МИГ, включително и с техните отговорности свързани с осигуряване на информация и публичност 
	По-добро съответствие на проектите, които се изпълняват с всички изисквания на СМР на МИГ, Лидер и Програма за развитие на селските райони.

